Beibele ke puku e tsebjago kudu lefaseng. Ka baka la’ng? Ka mohlala, go bonolo go e kwešiša. E na le diphihlelo tša kgonthe tša batho ba kgonthe le tsela yeo ka yona ba bego ba dirišana seng sa bona le go dirišana le Modimo. Dikanegelo tše di ruta dithuto tše di šomago ka go diriša mantšu a bonolo le a lebanyago ao a ka fetolelwago ka maleme a makgolo le go kwešišwa ke batho bao ba phelago lefelong le ge e le lefe goba ka nako le ge e le efe. Le gona melao ya motheo ya Beibele e šoma ka dinako tšohle. Dibopiwa tša moya di ka ba le sebopego sa batho. Ka mohlala, barongwa bao ba ilego ba dira se nakong e fetilego ba ile ba ja le go nwa le batho. (Genesi 18:1-8; 19:1-3) Go dutše go le bjalo, e be e le dibopiwa tša moya tšeo di bego di kgona go apara mebele ya nama.—Baahlodi 13:15-21.